|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO**  **Gradonačelnik** |
| **KLASA: 024-01/25-01/273** | |
| **URBROJ: 2163-6-09/01-25-2** | |
| **Poreč-Parenzo, 14. srpnja 2025**. | |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 30. stavak 2. Odluke o izvršavanju proračuna Grada Poreča-Parenzo za 2025. godinu („Službeni glasnik Grada Poreča-Parenzo“ broj 22/24),na prijedlog Upravnog odjela za društvene djelatnosti KLASA: 611-04/25-01/04 URBROJ: 2163-6-21/10-25-4 od 10.07.2025. godine, Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća Gradske knjižnice Poreč za 2024. godinu te se dostavlja Gradskom vijeću na razmatranje i donošenje.

2. Na sjednici Gradskog vijeća sva potrebna tumačenja uz dostavljena Izvješća dat će Irides Zović, ravnateljica Gradske knjižnice Poreč.

Prilog:

1. Prijedlog Odluke o prihvaćanju Izvješća

2. Izvješće o radu i financijsko izvješće za 2024. godinu

**GRADONAČELNIK**

**Loris Peršurić**

DOSTAVITI:

1. Gradsko vijeće, ovdje
2. Upravni odjel za društvene djelatnosti, ovdje, (KLASA: 611-04/25-01/04)
3. Gradska knjižnica Poreč, Trg Marafor 3, Poreč
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće** |
|  |

KLASA: ...................................

URBROJ: .................................

Poreč-Parenzo, ......................... 2025.

Na temelju članka 41. stavak 1. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 30. stavak 2. Odluke o izvršavanju proračuna Grada Poreča-Parenzo za 2025. godinu („Službeni glasnik Grada Poreča-Parenzo“ broj 22/24), Gradsko vijeće Grada Poreča-Parenzo na sjednici održanoj ................ 2025. godine, donijelo je

**ODLUKU**

**o prihvaćanju Izvješća o radu i financijskog izvješća**

**Gradske knjižnice Poreč za 2024. godinu**

**Članak 1.**

Prihvaća se Izvješće o radu i financijsko izvješće Gradske knjižnice Poreč za 2024. godinu.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI**:

1. Gradonačelnik, ovdje, (KLASA: 024-01/25-01/273)

2. Upravni odjel za društvene djelatnosti, ovdje, (KLASA: 611-04/25-01/04)

3. Gradska knjižnica Poreč, Trg Marafor 3, Poreč,

4. Pismohrana, ovdje.

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Gradske knjižnice Poreč za 2024. godinu je Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i Odluka o izvršavanju proračuna Grada Poreča-Parenzo za 2025. godinu („Službeni glasnik Grada Poreča-Parenzo“ broj 22/24).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 30. stavak 2. Odluke o izvršavanju proračuna Grada Poreča za 2025. godinu određeno je da su trgovačka društva u većinskom vlasništvu Grada i gradske ustanove, dužni podnijeti Gradskom vijeću financijska izvješća te izvješća o radu, u roku od najkasnije 6 mjeseci nakon isteka poslovne godine.

**Ocjena stanja:**

Ravnateljica Gradske knjižnice Poreč dostavila je dana 13.03.2025. godine Gradu Poreču-Parenzo, putem Upravnog odjela za društvene djelatnosti, Izvješće o radu i financijsko izvješće za 2024. godinu.

Uz Izvješće o radu i financijsko izvješće ravnateljica nije priložila Odluku upravnog vijeća o prihvaćanju Izvješća, jer upravno vijeće u ovoj ustanovi nije osnovano. Naime, u ustanovi u kojoj je zaposleno 10 djelatnika, kao što je to slučaj s Gradskom knjižnicom Poreč, temeljem važećih propisa (Zakona o knjižnicama i knjižničnoj djelatnosti NN 17/19 i 98/19) ne osniva se upravno vijeće, već istom upravlja ravnatelj koji ima sva prava (i obveze) upravnog vijeća, pa tako i obvezu donošenja Izvješća o radu i financijskog izvješća.

Statutom knjižnice, člankom 21. stavkom 1. točkom 1., određeno je da Izvješće o radu i financijsko izvješće donosi ravnateljica uz prethodnu suglasnost gradonačelnika. Gradonačelnik Grada Poreča-Parenzo dao je prethodnu suglasnost na Izvješće Zaključkom KLASA: 024-01/25-01/144 URBROJ: 2163-6-09/01-25-2 od 31.03.2025. godine.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće Gradske knjižnice Poreč za 2024. godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti i financijskih pokazatelja Gradske knjižnice Poreč u 2024. godini.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.